เงินบาทเปิด30.26/28
ธนาคารซีไอเอ็มบีไทย รายงาน เงินบาทเปิด 30.26/28 ยังแข็งค่าตามทิศทางภูมิภาค
1 ต.ค. 2553

ธนาคารซีไอเอ็มบีไทย รายงาน เงินบาทเปิด 30.26/28 ยังแข็งค่าตามทิศทางภูมิภาค
นักบริหารเงิน ธนาคารซีไอเอ็มบีไทย กล่าวว่า เช้านี้เงินบาทเปิดตลาดหลุดระดับ 30.30 บาท/ดอลลาร์ มาอยู่ที่ระดับ 30.26/28 บาท/ดอลลาร์ จากวานนี้ที่ปิดตลาดที่ระดับ 30.32/38 บาท/ดอลลาร์ สาเหตุมาจากเงินดอลลาร์ยังคงอ่อนค่า ขณะที่สกุลภูมิภาคก็ยังแข็งค่าอย่างต่อเนื่อง และเงินทุนไหลเข้าก็ยังคงมีอยู่
"เงินบาทยังแข็งค่าตามภูมิภาค เพราะดอลลาร์ยังอ่อนค่า เงินทุนไหลเข้าก็ยังมีอยู่"นักบริหารเงิน กล่าว
ทั้งนี้ เงินสกุลอื่นในภูมิภาค ค่าเงินเยนอยู่ที่ระดับ 83.45/48 เยน/ดอลลาร์ ขณะที่ค่าเงินยูโร อยู่ที่ระดับ 1.3653/3655 ดอลลาร์/ยูโร 
สำหรับวันนี้ คาดว่าเงินบาทน่าจะยังเคลื่อนไหวตามภูมิภาค โดยติดตามตลาดหุ้นไทย และเงินไหลเข้าว่ายังมีอยู่หรือเปล่า ธปท.จะเข้ามา intervene หรือเปล่า เพราะวันนี้เงินบาทร่วงลงมาก 
นอกจากนั้น ก็ให้ติดตามตัวเลขเศรษฐกิจรายสัปดาห์ของสหรัฐ ซึ่งวันนี้วันศุกร์ มีกระทรวงพาณิชย์สหรัฐเปิดเผยรายได้ส่วนบุคคลเดือนส.ค., กระทรวงพาณิชย์สหรัฐเปิดเผยข้อมูลค่าใช้จ่ายด้านการก่อสร้างเดือนส.ค., มหาวิทยาลัยมิชิแกนเปิดเผยดัชนีความเชื่อมั่นขั้นสุดท้ายเดือนก.ย. และสถาบันจัดการด้านอุปทานของสหรัฐ (ISM) เปิดเผยดัชนีภาคการผลิตเดือนก.ย.
ประเมินกรอบการเคลื่อนไหวของเงินบาทระหว่าง 30.20-30.30 บาท/ดอลลาร์